CELEX: 62009TN0449
Language: mt
Date: 2009-11-06 00:00:00
Title: Kawża T-449/09: Rikors ippreżentat fis- 6 ta’ Novembru 2009 — Centre national de la recherche scientifique vs Il-Kummissjoni

30.1.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/56
            
         Rikors ippreżentat fis-6 ta’ Novembru 2009 — Centre national de la recherche scientifique vs Il-Kummissjoni
   (Kawża T-449/09)
   2010/C 24/100
   Lingwa tal-kawża: Il-Franċiż
   
      Partijiet
   
   
      Rikorrent: Centre national de la recherche scientifique (Pariġi, Franza) (rappreżentant: N. Lenoir, avukat)
   
      Konvenuta: Il-Kummissjoni tal-Komunitajiet Ewropej
   
      Talbiet tar-rikorrent
   
   
               —
            
            
               tiddikjara r-rikors bħala ammissibbli u fondat;
            
         
               —
            
            
               tikkundanna lill-Kummissjoni għar-rifużjoni tal-allegat ammont riċevibbli ta’ EUR 97 399,55 mitlub mill-Kummissjoni skont il-kuntratt fin-nota ta’ debitu tagħha Nru 3230906573, tas-6 ta’ Lulju 2009, u li ta lok għall-att ta’ tpaċija tat-28 ta’ Awwissu 2009 (referenza BUDG/C3 D2009 10.5 — 1232), miżjud bl-interessi moratorji bir-rata legali, skont id-dritt Belġjan applikabbli għall-kuntratt;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   B’dan ir-rikors, is-Centre national de la recherche scientifique (CNRS) jitlob li l-Qorti tal-Prim’Istanza tikkundanna lill-Kummissjoni għar-rifużjoni tal-ammont riċevibbli ta’ EUR 97 399,55, kif jinsab fin-nota ta’ debitu Nru 3230906573, tas-6 ta’ Lulju 2009, allegatament dovut mir-rikorrent, skont il-Kuntratt NEMAGENETAG dwar proġett tas-sitt programm-qafas ta’ riċerka u ta’ żvilupp teknoloġiku, u li ta lok għall-att ta’ tpaċija tat-28 ta’ Awwissu 2009, kif ukoll għall-ħlas tal-interessi moratorji.
   Insostenn tar-rikors tiegħu, ir-rikorrent iressaq żewġ motivi bbażati:
   
               —
            
            
               fuq in-nonosservanza tal-kriterji ta’ definizzjoni u ta’ ġustifikazzjoni tal-infiq eliġibbli previsti mill-Kuntratt NEMAGENETAG u tal-prinċipju ta’ bona fide fl-eżekuzzjoni tal-ftehim, li llimita, u f’xi każijiet, ċaħħad lis-CNRS, mill-possibbiltà li jressaq il-prova ta’ eżekuzzjoni tajba tal-kuntratt;
            
         
               —
            
            
               fuq l-evalwazzjoni żbaljata tal-Provvediment għal Telf ta’ Impjieg (PTI) fid-dawl tal-kriterji previsti mill-Artikoli II.19.1, II.19.2.c u II.20 tal-Kundizzjonijiet ġenerali tal-Kuntratt NEMAGENETAG, għaliex, bil-kontra tal-isem qarrieqi tiegħu, il-PTI huwa nfiq tal-persunal marbut mal-assigurazzjoni kontra l-qgħad li ma jistax jinfired mill-infiq eliġibbli tal-persunal. Billi ċaħdet infiq eliġibbli, peress li l-ammonti jikkorrispondu għall-PTI miġbur fuq ir-remunerazzjoni tal-persunal temporanju tas-CNRS involut fil-Proġett NEMAGENETAG, il-Kummissjoni kisret it-termini msemmija hawn fuq.